Jennifer Love Hewitt

She aghteyr, gienteyder, as arraneyder Americaanagh ee Jennifer Love Hewitt (ruggit er 21 Toshiaght Arree 1979). Hoshee yn coorse eck myr aghteyr as arraneyder paitçhey, as va tuarystalyn eck ayns soilsheenyn çhellveeish ashoonagh roish my daink ee ry-cheilley lesh fwirran y straih Kids Incorporated (1989-1991) liorish y Disney Channel. Haink e brishey magh tra ren ee cloie Sarah Reeves Merrin er y drama jeigeyr Party of Five (1995-1999) liorish Fox as dirree urree ve ard-ghooagh myr rollage tra ren ee cloie Julie James ayns ny filmyn atçhim I Know What You Did Last Summer (1997) as y fillym eiyrtyssagh echey voish y vlein 1998, myrane lesh e paart myr Amanda Beckett 'sy fillym aittys jeigeyr Can't Hardly Wait (1998).

Ta ny filmyn elley ard-ghooagh eck goaill stiagh Heartbreakers (2001), The Tuxedo (2002) as y daa fillym jantys bio Garfield (2004–2006). Ren ee cloie Melinda Gordon er y drama neughooghyssagh Ghost Whisperer (2005-2010) liorish CBS, Riley Parks er The Client List (2012–2013) liorish Lifetime, Meoir er Lheh Kate Callahan er Criminal Minds (2014-2015) liorish CBS, as voish 2018, Maddie Buckley er y straih  liorish Fox. Hooar ee enmyssaght da'n Aundyr Golden Globe son yn Aghteyr Bwoirrin Share - Mynstraih ny Fillym Çhellveeish son y fillym leeideilagh The Client List (2010).

'Sy chiaull, ta Hewitt er chur magh kiare albym seyrlann derrey shoh. Lurg e chied albym, Love Songs (1992) va skeayllt magh 'sy Çhapaan tra v'ee 12 vleeaney d'eash, ren ee recortyssey Let's Go Bang (1995), Jennifer Love Hewitt (1996) as BareNaked (2002). She yn albym BareNaked va'n chied albym eck hie stiagh ayns kaart chiaullee ny Steatyn Unnaneysit as ren eh roshtyn earroo 37 er y chaart Billboard 200. She yn singyl smoo rahoil v'eck er y chaart Billboard Hot 100 na cur magh 1999 y tingyl "How Do I Deal", haink stiagh ec earroo 59. Chammah's y chiaull as y cloie eck, ta Hewitt er obbraghey myr gienteyder kuse vie jeh ny shalleeyn fillym as çhellveeish eck.

Imraaghyn

Kianglaghyn magh


Ronney:Ruggyryn 'sy vlein 1979
Ronney:Feallee vio
Ronney:Aghteyryn ass Texas
Ronney:Feallee ass Waco, Texas
Ronney:Arraneyderyn pop-chiaull bwoirrin Americaanagh
Ronney:Aghteyryn fillym bwoirrin Americaanagh
Ronney:Gienteyderyn fillym bwoirrin Americaanagh
Ronney:Miallee Americaanagh
Ronney:Arraneyderyn pop-chiaull chraaee Americaanagh
Ronney:Aghteyryn çhellveeish bwoirrin Americaanagh
Ronney:Stiureyderyn çhellveeish bwoirrin Americaanagh
Ronney:Aghteyryn goo bwoirrin Americaanagh
Ronney:Gienteyderyn çhellveeish bwoirrin Americaanagh
Ronney:Screeudeyryn bwoirrin Americaanagh
Ronney:Feallee ass Bell County, Texas
Ronney:Arraneyderyn ass Texas
Ronney:Screeudeyryn ass Texas